JohanHeinsen/ENO huggingface dataset:
Viborger Samler, 1835-09-27
Grækenland. Efterretninger herfra gaae til den 6te Aug. Oberst Gordon, der, forsynet med uindskrænket Fuldmagt, var med en bevægelig Colonne rykket ud mod de om sig gribende Røvere, havde i Begyndelsen af Aug, ikke langt fra Corinth opfanget en stor Røverbande, der en Maaned tidligere havde myrdet og paa det Skammeligste lemlæstet Capitain Kraus og 50 tydske Frivillige. Obersten vil imidlertid endnu faae meget at bestille, for han kan rense Landet fra Klepterne. Grækerne ere endnu fra det tyrkiske Herredømme vante til, kun ved Synet af Tropper at udrede Skatter og Afgivter. De tyrkiske Skatteopkrævere borttoge Alt, hvad de forefandt af Værdi. Da de billige Afgivter i forrige Julii Maaned skulde inddrives paa flere Steder paa Morea, kom det til blodige Optrin mellem Jndvaanerne og Soldaterne, hvis ringe Antal ikke indgjød de Opsætsige nogen Respect; disse Optrin ere af falske Rygter skildrede som en formelig Opstand. Betænkeligere synes imidlertid den Gjæring at være, der efter de nyeste Efterretninger skal være udbredt over hele Landet. Folket, der er af den Mening, at der bliver holdt slet Huus med Jndtægterne, forlanger nemlig en Forfatning og Kolettis Gjenudnævnelse til Minister. Da imidlertid denne populaire Statsmand efter Forlydende skal være bortfjernet formedelst sin Driftighed for det constitutionelle Parti, for hvis Hovedanfører han gjaldt, saa lader sig heraf let slutte, at Regjeringen ikke har isinde at opfylde Nationens første Ønske. Koletti, der befinder sig fuldkomment vel, er dog endnu ikke afgaaet til sin Post i Paris. Stats cantsleren (Armansperg) har siden sin nye Stilling tabt meget af sin Popularitet. J Øvrigt er den Efterretning ugrundet i græske Blade, at denne Statsmand skulde have solgt sine Godser i Baiern, da han agtede, for bestandigt at opholde sig i Grækenland, Om et Aar have de første til Grækenland ankomne hvervede baierske Frivillige udtjent deres Capitulationstid. Øieblikket til deres Hjemreise ønskes med ligestor Længsel af de Tydske og Grækerne. Endnu stedse kunne de tydske og græske Soldater ikke forliges indbyrdes. J Athen kom det nylig atter til et Slagsmaal imellem de tvende Partier, hvorved flere Mennesker skulle være blevne paa Pladsen. J Øvrigt har den huuslige Indretning, Klædedragt o. s. v. hos Grækerne næsten overalt antaget et europæisk Anstrøg; det smukke Kjøn i Stæderne finder nu kun Behag i franske Dragter. Kun i Rummelien og Maina have Jndvaanerne endnu saa temmeligt bevaret deres nationale Sæder og Skikke.
Viborger Samler, 1835-09-27
Jndenlandske Efterretninger. Af en i Collegialtidenden meddeelt Beretning om Forhandlingerne i Nationalbankbestyrelsens Forsamling den 10de De sees, at en Sum af 234,700 Rbd. 4 s. Sølv vil i dette Aars 11te Decbr. Termin blive betalt til Finantsernes Reservefond, og at da den Banken ved Octroiens F. 12 No. 1 paalagte Forpligtelse til bemeldte Fond vil i det Hele være opfyldt.
Viborger Samler, 1835-09-27
Bankregnskabet fra 1ste August 1834 til 31te Juli 1835 fremlagdes, og dets Revision overdroges til 2 af Bankens Repræsentanter. Endeligen fremlagdes Beretning om det ved Udgangen af 4de Qvartal sidstafvigte Bankaar foretagne Eftersyn af Bankens Kasse og Bøger, samt af Seddel=Fabrikkassen, hvorefter ved Eftersynet ikke var fundet Noget at erindre. Da ved Bankrepræsentanternes nylig omtalte Beslutning enhver Hindring for Hr. Etatsraad Hvidts Jndtrædelse i Stænderforsamlingen er bortryddet, saa kunne vi glæde os til at denne ikke, som man frygtede, vil komme til at savne denne Mand, hvis Talenter og Jndsigter, navnligen ved Drøftelsen af Told og Consumtionslovgivningen, der uden Tvivl vil blive Forsamlingens vigtigste Arbeide, neppe kunde være erstattede ved nogen anden. Dette er vor fuldkomne Overbeviisning, og vi ønske ham derfor tillykke til en saa hæderlig Virksomhed, som den der venter ham, idet vi haabe, at han ved sin Jver i at røgte dette Kald vil udslette det ubehagelige Jndtryk, den ringe Jver, han lagde for Dagen, for at komme derhen, almindeligen har gjort. Den offentlige Mening lader sig ikke letteligen gjække, men den er villig til at glemme enkelte Smaapletter, udi plarimanitent. Den Deeltagelse, Almeenheden har viist for denne Sag, vil være Hr. Hvidt et Beviis paa, hvor meget Opmærksomheden er henvendt paa ham, og hvor meget Priis man sætter paa hans Dygtighed; men den vil tillige være ham og hans Colleger et Beviis paa, hvor omhyggelig Folket controllerer sine Udvalgtes Færd. (Kbhp.)J No. 1 af et under Titel af "Bladet fra Munden i Khvn. udkommet nyt Ugeblad, læses, blandt Andet, den ikke umærkelige Efterretning, at Jnteressenterne i Bagerlauget og Rugbrødbager-Corporationen i Kbhavn i Forening skulle have truffet den Overeenskomst, at ingen af dem maa sælge Brød under Taxten, under en Mulct i Tilfælde af Brud paa denne Contract, for de første af 20 Rbd. og for de sidste af 10 Rbd. Man har tidligere hørt tale om en Overeenskomst imellem Medlemmerne af Bagerlauget, hvorved de giensidigen have forpligtet sig til ei at give den hidtil (som Æqvivalent for at Rugbrødbagerne solgte Rugbrødet 2 s. under Taxten) almindelige Tilgift af Hvedebrød til et Beløb af 2 s. paa hvert Rugbrød, de sælge, saa at Brødets Fordyrelse, der ved Taxten er 2 s. pr. Rugbrød af sædvanlig Størrelse og Vægt, derved og da Rugbrødbagerne nu ikke længere sælge under Taxten, i Gierningen bliver 4 s. paa hvert Brød. Vi kunne naturligviis ikke indestaae for at det i nævnte Blad Anførte er factisk rigtigt. Det sidste derimod er et Factum, og der er al Grund til at formode, at dette ikke uden giensidig Overeenskomst kunde være gjort gieldende som Regel. Vi kunne ikke andet end beklage, at Laugs- og Corporations-Aanden – endog i et Tilfælde, hvor det angaaer Livets første Fornødenheds Artikel – endnu i vor Tid kan bære saadanne Frugter, J s. Bl. spørges: Hvo der er Kæmner i Kjøbstaden Ringsted, og bemærkes, at Byfogden, Justitsraad Harhoff, i en Række af Aar skal have forenet denne Function med sit Embede, og saaledes controlleret sine egne Handlinger.
Viborger Samler, 1835-09-27
Af en privat Skrivelse fra Holbek dateret 14de Septbr.: "J Forgaars Nat fandt en rædsom og afskyelig Mordbegivenhed Sted heri Byen. En Pensionist, (forhen ansat ved Porcellainsfabriken i Khvn.)der i flere Aar levede her paa Stedet med Kone og Datter, forsøgte nemlig at myrde Konen, hvorpaa han, da han formodentlig antog Mordet for fuldbragt, aflivede sig selv. De nærmere Omstændigheder ved denne Ugierning ere følgende: Manden, nogle og 60 Aar gl., leed af flere legemlige Smerter, der rimeligviis have bidraget til at forvirre Hovedet paa ham. Han nærede nemlig den fire Jdee, at Konen, hvis eftergivende Forhold paa ingen Maade kan siges at have givet Anledning til denne ulykkelige Tanke, havde den Hensigt at rydde ham af Veien. Natten til i Søndags forlader han sit Leie, tænder Lys, forsyner sig med Kjøkkenoxen, tillaaser Dørene til sit Sovekammer og bibringer derpaa den sovende Kone, med det Skarpe af Øxen, flere Hug i Hovedet. Umiddelbart derpaa skjærer han Halsen over paa sig selv med en Ragekniv. Han fandtes død paa Stedet, da Døren, paa Datterens Anskrig, blev sprængt til det Værelse, hvor denne Mordscene foregik. Den ulykkelige Kone lever endnu, men veed aldeles ikke hvad der er foregaaet, eller hvorledes hun er kommen i en saadan Tilstand. De hende tilføiede Saar skulle vel ikke være absolut dødelige, men det kan dog ikke endnu siges med Vished, om hendes Liv kan frelses."(Morderens Navn er Krane. Det er ikke umærkeligt, at han er en Broder til den bekjendte, forlængst afdøde, Muurmester Krane, i Kjøge, der under Britternes Overfald i Aaret 1807, dræbte 2de engelske Matroser, som han greb i Tyveri paa sin Grund). (Khp.)¬
Viborger Samler, 1835-09-27
J Høiesteret er for kort Tid siden paakiendt en Sag, som viser de sørgelige Følger af Folks Uvidenhed i Landets Lovgivning. En Gaardmand paa Langeland havde efter sin Kones Død indladt sig i fortroligt Forhold med hendes Datter af første Ægteskab, altsaa hans Steddatter. Efter at Fruentimmeret havde bragt en Søn til Verden, henvendte Barnefaderen sig selv med Anmeldelsen derom til Præsten, idet han begjærte, at der maatte blive lyst fra Prædikestolen for ham og hans Steddatter, hver han havde ifinde at ægte. Nu først blev han oplyst om den Forbrydelse, han havde begaaet, da nemlig baade han og hans Steddatter hidtil havde været aldeles uvidende om det Lovstridige i deres Forhold. Følgen var en Justitssag, under hvilken de gjennem alle tre Jnstantser ere, i Overeensst. med Lovens 61314 og Forordn. 23de Mai 1800 s. 1, dømte fra Livet. Det kan ved ikke omtvivles, at de ville blive anbefalede til Kongens Naade, og de kunne vel endog vente at blive behandlede med særdeles Skaansel, men Straf ville de dog ikke kunne undgaae. (D. Fl.) Ved samme Ret er Gaardmand J. P. Lund af Sønderørum for tyrannisk og uchristeligt Forhold imod sin Hustrue og ulovlig Adfærd imod sin Fader dømt til Forbedringshuusarbeide i to Aar og til at have sin Arveret efter Forældrene forbrudt. Proprietair D. P. Møller til Liselund for ulovlig Skovhugst dømt til at bøde til Viborg Amts Fattigkasse 251 Rbd. 88. s. S. og T., imod deri at erholde Liqvidation for 50 Rbd. Sølv.
Viborger Samler, 1835-09-27
Forhenværende Amtsprovst i Skive A. P. Bregendahl er ved Døden afgaaet i Kjøbenhavn.
Viborger Samler, 1835-09-27
J Aarhuus Avis No. 152 findes en Opfordring til Hr. Provst Thune, undertegnet af flere Embedsbrødre" til, for Domstolene at tiltale Hr. Landvæsenscommissair Dalgaas formedelst de mod Provsten gjorte (i dette Blad tidligere omtalte) Beskyldninger.
Viborger Samler, 1835-09-27
Da Hr. Dalgas's Bestræbelser - hedder det - ikke gaae ud paa Mindre, end, ved Hielp af Bøndernes Attester, at overbevise Hr. Provst Thune om, først at have talt Usandhed i Kirken og siden at have sat sin Embedseed i Pant paa en ny Usandhed, synes Hr. Provsten at skylde Sandhedens Forsvar, sit Embeds Værdighed og sin egen Ære, istedetfor at fortsætte en Pennefeide, som ikke leder til noget Resultat, at gjøre de fornødne, lovmæssige Foranstaltninger til at lade Hr. Dalgas, erfare, med hvilket Navn Domstolene ville stemple en Færd som hans Reisende.
Viborger Samler, 1835-09-27
Ankomne med Dampskibet Dania Cand. theol. Napoleon Secher, Mad. Nielsen, Pastor Hassager og Kone, Frøken Selmer, Jfr. Heinemann, Fru Kammerherreinde Røepstorff og Datter, Premierlientenant af Søe-Etaten Secher, Mad. Nathanson, Mad. Baadsgaard, Jfr. Kirkegaard, Jomfruerne L. og C. Bøegh, Mad. Klagenberg, Cand. pharm. Petersen, Sognepræst Kjerumgaard med 2 Døttre, Snedkersvend Bastrup Seminaristerne Larsen og Worm, Hr. G. Borup, Strømpehandler Fjelrad, Brændeviinsbrænder S. Thomsen, Øll rygger P. Larsen, nogle Bønder, Haandværkssvende og Tjenestefolk, Afgaaede med Dampskibet Dania.
Viborger Samler, 1835-09-27
Kammerherre Amtmand v. Lorenz med Søn, Major v. Holstein=Rathlow med Familie, Proprietair Hastrup, Landsoverretsprocurator Otterstrøm med Søn, Pastor Bottcher med Familie, Hofskriver Gottschalch, Kjøbmand, S. Lassen, Pastor Bilsing, Jfr. C. Mønster, Handelsfuldmægtig Heegaard, Kjøbmand Schmidt med Familie, Jfr. Kastrup, og Sørensen, Styrmand With, Contoirist Dahlsen, Cand. juris Dahl, Handelsfuldm. Kempe, C. Weilbye, Studenterne Hjorth, Plesner, Dahl, Bilt zing, Tinghuus, Jabnien, Blauenfeldt, Petersen, Jørgensen, Wesenberg, Richter, Bøggild, Sinding, Evaldsen og v. Mehren. Fra Callundborg til Aarhuus: Frøken K. Jermin, Mad. Schytte, Mad. Andersen, Stud. juris Wivet, Mad. Funder, Jfr. Rindom, Bagermester F. Petersen, Pastor Boesen, nogle Bønder og Tjenestefolk. Fra Aarhuus til Callundborg: Kammerherre Major v. Juel, Mad. Erbardt med to Døttre, Fru Provstinde Laurberg med Datter, Skolediscipel H. Hertz, Forpagter Sindberg, Jfr. S. Petersen, Proprietair M. Riis, Jfr. Blicher, Kammercopiist Berg, Exam. jur. Brendstrup, Skuespiller Grumstrup, Landmand Gramekan, Fru Wolff med Datter, Gjordemoder Mad. Fürst, Bager Hansen, Kjøbm. Berthelsen, Procurator Callundan, Kjøbmand Faartoft, Forvalter Gjedde, Cand. jur. H. v. Holstein, Kjøbmand L. Lauritzen, Jfr. K. Hoffmann.
Viborger Samler, 1835-09-27
Ankommen med Dagvognen fra Randers til Viborg, den 25de September om Aftenen Kl. 7: Jomfru Klem.
Viborger Samler, 1835-09-27
Viborg Torvepriser den 26de September: Rug, 5 Rbd. 48 s. a 5 Rbd. 80 s.; Byg, 4 Rbd. 32 s.; Havre, 1 Rbd. 48 s. a 1 Rbd. 64 s.; Kartofler, 1 Rbd. 48 s. a 2 Rbd., pr. Tde. - Smør, 16 a 18 s.; Oxekjød, 4 a 7 s.; Fersk Flesk, 6 a 10 s., pr. Pd. - Ost, 80 s. a 1 Rbd. 32 s. Lpd. - Æg, 14 a 16 s. Snesen.
Viborger Samler, 1835-09-27
AVERTISSEMENTS. Nogle Le nye gode Fyld er at faae hos D. Philipsen.
Viborger Samler, 1835-09-27
Pilleriner, Palentiner, Bogs, Vinter- og Sommer kasketter, Pels Dame=Støvler, Herre=Handsker og Kraver, er nylig arriveret og sælges til muligst billigste Priser hos D. Philipsen.
Viborger Samler, 1835-09-27
Parapluier af forskjellige Størrelser kan erholdes til meget billige Priser hos D. Philipsen.
Viborger Samler, 1835-09-27
Krydder Paar-Olie, til at bevirke Haarets Væxt. Af denne for sin udmærket gode og ufeilbarlige Virkning til Haarets Vært og Forskjønnelse saa almindelig anerkjendte, og af endeel af Tydsklands, Ruslands, Hollands og Baierns – i udenlandske Blade saaofte navngivne – udmærkede Chemikere og Læger under. søgte og anbefalede Haarolie af Hr. Carl Meyers Fabrik i Freyburg i Sachsen, have Undertegnede af Dhrr. Kump & Hundt i Hamborg – som for hele det nordlige Tydskland have Hoved-Oplaget, erholdt Ene Udsalget for hele Jylland. For at sikkre sig mod sit Fabricats Forfalskning, har Hr. C. Meyer forsynet hver Flaske med sit Seigl, og medfølger en Anviisning til Sammes rigtige Brug, som ligeledes er forsynet med hans Fabrikstempel, saavelsom et Aftryk af endeel nyere Attester, med den freybergske Notarialpaategning om Sammes Rigtighed. Den overlades Kjøberne for den ved Hoved-Oplaget fastsatte Priis, med Tillæg af Told og andre Udgifter, nemlig: 15 Rbmk. pr. Flaske. Til Beqvemmelighed for de muligen i en længere Afstand boende Kjøbere have vi venskabeligen anmodet nedennævnte Herrer om, for os herpaa at modtage, og ved hver Maaneds Udgang at underrette os om de indløbne Bestillinger, som da snarest mueligt ville blive udførte. Horsens, den 21de September 1835. M. v. Essen & Comp., Smedegaden No. 313. J Colding Hr. N. Frederiksen, i Fredericia Hr. H. Glückstadt, i Veile Hr. Boesen, i Aarhuus Hr. M. Lazarus, i Randers Hr. W. Simon, i Aalborg Hr. J. Philipsen og i Viborg Hr. D. Philipsen. For at udvide og lette Assurancerne, have Repræsentanterne og de Tilforordnede for det kongelige octroierede almindelige Brand=Assurance-Compagnie paa Varer og Effecter fundet sig foranledigede til, for det Første at forandre det nu bestaaende Præmie=Reglement saaledes: at den hidtil erlagte Forhøielsespræmie i Almindelighed ikke skal fordres for de Forsikkringer, som henhøre under de tvende første i Octroiens 8de §. nævnte Classer, saaat Præmien herefter, uden Hensyn til Summernes Størrelse, bliver: i den 1ste Classe 1/4 pCt. og i den 2den Classe 3/4 pCt. pro Anno. Dog undtages herfra de Gjenstande, som bevares i Bygninger, hvori der drives saadanne Næringsveie, som i Særdeleshed ere forbundne med Fare for Jldsvaade, saasom Apotheker, Brændeviinsbrænderier og deslige. Derimod bliver i Henseende til Assurancer, som henhøre under 3die Classe, det nu gjældende Præmie=Reglement indtil videre uforandret. Hvilket herved til alle Vedkommendes Efterretning meddeles. Viborg, den 17de September 1835. R. Dons, Compagniets Commissionair. Nylig udkommen: Listige Paafund af Smuglere. som faaes for 3 Mk. hos Boghandler Kabell i Viborg.
Viborger Samler, 1835-09-27
En liden Huus-Leilighed anvises til Leie af Oppenhagen.
Viborger Samler, 1835-09-27
Løverdagen den 10de October førstkommende Kl. 3, Eftermiddagen foretages paa Raadhuset Auction over en Deel hos nogle af denne Byes Jndvaanere for resterende Kongelige Skatter og Commune Afgivter udrantet Løsøre, bestaaende af Chatoller, Dragkister, Skabe, Borde, Stole, Stuendre, Sengesteder, Sengellæder Kakkelovne, samt Heste og Vogne m. m. alt mod Contant Betaling ved Hammerslaget. Lysthavende indbydes. Viborg den 26de September 1835. F. D. Vett.
Viborger Samler, 1835-09-29
1835. No. 121. 63de Aargang. alene privilegerede Kongelig allernaadigst Samler. Viborger, Danmark og Hertugdømmene. Forsendes med Brevposten i 29de September. Tirsdagen den lagt af J. D. Dona.
Viborger Samler, 1835-09-29
Frankrig. J nogle Dage er Fieschi igjen saavidt kommen sig, at han næsten hver Morgen kan spadsere i Conciergeriets Gaard, der kaldes Fruentimmernes Gaard. Jmidlertid er hans Hoved endnu forbundet og Haanden bæres i et Bind. J Øvrigt ere de nødvendige Forsigtighedsregler trufne, at Jngen kan nærme sig ham. - Nylig ere atter nogle Hæftelser skeete med Hensyn til Attentatet af 28de Julii, derimod har man igjen frigivet Hr. Bardon, der paa fransk Requisition var hæftet af de preussiske Autoriteter i Saargemünd og udleveret til den franske Regjering.
Viborger Samler, 1835-09-29
Jndenlandske Efterretninger. Kjøbenhavns Børs-Cours, den 25de Septbr. Hamborg 2 M. – a vista 201. Species 201. - Specier solgtes til 12 Mk. 3 3/4 s. Obligationer (uden Renter) – Nationalbank-Obligationer (af Laanet den 4de Febr. 1820) 102 1/2 Rbd. r. S. eller 101 1/2 Rbd. Sedler pr. 100 Rbd. r. S. Disconto 4 pCent.
Viborger Samler, 1835-09-29
Kjøbenhavn, den 26de Septbr. Collegialtidenden af 26de September indeholder den belovede Beretning om Finantsernes Tilstand, hvoraf sees, at Danmark Statsgjæld indtil 1ste Januar 1835 udgjorde 127,362,000 Rbd. Sølv og 2,443,000 Rbd. Sedler, hvoraf den indenlandske Gjæld beløber sig til 69,038,000 Rbd. Sølv og 2,443,000 Rbd. Sedler og den udenlandske 58,324,000 Rbd. Sølv.
Viborger Samler, 1835-09-29
Hs. Majestæt har under 13de De, allernaadigst rescriberet Cancelliet saaledes: "Omendskjøndt vi ikke kunne antage, at den ved en Jndrykkelse i Bladet Kjøbenhavnsposten Nr. 217 for Løverdagen den 12te De, antydede Forsamling af sjellandske Bønder, i den Hensigt at sætte de af dem valgte Deputerede i Kundskab om deres Ønsker og hvad de gjennem dem ønske andraget for Stænderforsamlingen, vil finde Sted, saa finde vi os dog foranlediget til herved at paalægge Vort Cancellie, at gjøre vedkommende Amtmænd opmærksomme herpaa, for at de, saafremt saadan Sammenkomst virkelig skulde være paatænkt, itide kunne søge at forebygge samme. (Kbhp.)
Viborger Samler, 1835-09-29
Efter Forlydende skal Hr. Conferentsraad Schlegels Sundhedstilstand ikke tillade ham at overtage den vigtige Post, hvortil Kongen havde kaaret ham, som Universitetets Deputerede at deeltage i vore Stænderforsamlinger. J den Jndstilling, hvormed i sin Tid Universitetsdirectionen indgik til Hs. Majestæt angaaende dette Valg, vare, foruden Hr. Schlegel, tillige Professorerne Schouw og Clausen bragte i Forslag, og vi have saaledes Haab om at see en af disse tvende Hædersmænd i Stænderne, og i saa Fald uden al Tvivl paa disses Præsidentstol. (S. Bl.)
Viborger Samler, 1835-09-29
Det glæder os til vore tidligere bemærkninger om de Forslag, der kunne ventes at ville indbringes for Stænderne, at kunne tilføie en af fortrinlig Vigtighed, nemlig at Hr. Høiesteretsadvocat Salicath vil forelægge samme et fuldstændigt Udkast til en ny Tyvslovgivning, der sikkert vil afhielpe en af de væsentligste Mangler i vor Criminallovgivning, ved at indføre en Reform i den Deel af samme som ikke blot fortrinligen trænger til en saadan, men som ogsaa, ved den vigtige Plads, som Tyveriet indtager i vor Criminalstatistik, fremfor alle andre har Krav paa Lovgivningens høieste Opmærksomhed. Tillige skal Hr. Salicath ville andrage paa, at en ny Creditlovgivning maa vorde udarbeidet af Regjeringen og forelagt den næste Stænderforsamling, hvorved da uden al Tvivl en betydelig Nedsættelse i Stempelpapirsafgiften vil blive iværksat, saavelsom Ophævelsen af en lovbestemt Rentefond, og som en Følge deraf af alle utallige Hindringer, som lægges iveien for en fri Afbenyttelse af Capitaler ved det at Nationalokonomien og Erfaringen lige stærkt forkastede Princip, som ligger til Grund for enhver Aagerlovgivning. Hvis man hermed vilde forbinde Oprettelsen af et Handelstribunal, saa vilde man dermed ikke blot kunne ophæve alle de exceptionelle Procesmaader, som nu bestaae i Gjæsterets-, Sorets-, Vexel- og Assurancesager, men tillige give Handelsamkvemmet en ny Støtte. (S. Bl.)
Viborger Samler, 1835-09-29
Gaardmand Niels Mortensen af Beenløse, som nylig har gjort sig bekjendt i Publikum, ved et af ham udgivet lidet Skrivt (hvortil Hr. Exam. juris J. F. Bolt nylig i Nr. 1 af sit "Bladet fra Munden, har vedkjendt sig Autorskabet), som var dediceret til Cancelli-Præsident Stemann som Trykkefrihedens Ven og Beskytter, har i disse Dage erholdt den kongl. Lands-Over- samt Hof og Stadsrets Dom i 3 af ham mod Overkrigscommissair Grüner til Kjærup anlagte Sager. De 2 af disse bleve afviste, paa Grund af at Citanten, uagtet han i længere Tid havde havt Anstand i samme, var udebleven uden at fremkomme med nogen Deduction og Paastand i Sagen. J den 3die blev Herredstingsdommen, som tilpligtede Niels Mortensen i resterende Afgivter af hans i Fæste havende Gaard at betale 215 Rbd., og stadfæstede en hos ham afholdt Arrestforretning, kjendt ved Magt at stande. (S. Bl.) Vi have tidligere ommeldt et Smugleri, hvorved fra en kongl. Orlogsbrig endeel toldbare Varer gjennem Proviantgaarden søgtes indpraktiserede i Byen. Sagen er nu behørigen undersøgt og afgjort derhen, at de anholdte Varer ere confiskerede, d. c. kun mod deres fulde Værdies Erlæggelse udleverede til Reclamanten, hvorhos det kongl. Admiralitet har paalagt denne een Maa(S. Bl.) neds Arrest.
Viborger Samler, 1835-09-29
Der er nylig indtruffet det snurrige Tilfælde, at en Mand ansøgte Cancelliet om ved Opreisning at erholde sin for 12 Aar siden ved Dom ham frakiendte borgerlige Ære tilbage; men ved nærmere Undersøgelse befandtes, at han aldrig havde mistet samme. (S. Bl.)
Viborger Samler, 1835-09-29
Til examen artium ere anmeldte 190 Studerende, til juridisk Exammens skriftlige Deel 34 og til den theologiske 10; skjøndt dette sidste vel er et usædvanlig lidet Antal, og den theologiske Examen som bekjendt, afholdes fire Gange om Aaret og den juridiske derimod kun 2, er Antallet paa juridiske Studenter forholdsmæssig dog langt større end paa de theologiske, og Udsigten for juridiske Candidater meget slettere; det ansees nu for en Lykke for en 3 a 4 Aars gammel Candidat at kunne blive Volonteur i Cancelliet og at komme til gratis at arbeide paa en Advocats eller anden Embedsmands Contoir er noget, der forgiæves attraaes af mangen ferm Candidat, ja man har Exempel paa, at en juridisk Candidat, efter i 7 Aar at have været Volonteur i et Collegium, har faaet 15 Rdlr. i Gratiale, for en theologisk Candidat falder det derimod i Almindelighed ikke vanskeligt at blive ansat som Adjunct eller faae en fordeelagtig Huuslærerplads, Poster, der som altfor fjerne fra hans fremtidige Bestemmelse, ikke kunne søges af Juristen.
Viborger Samler, 1835-09-29
En Forfatter har i det i Dag udkomne Nr. 188 af Dansk Ugeskrift atter bragt det vistnok meget disputable Spørgsmaal om Agger-Canal paa Bane; han erklærer sig for Canalen, og mener, at hvis Naturen blev tilbørlig understøttet af Konsten, vilde dette Anlæg hæve Jndustrien og Productionen i de vestlige Egne omkring Liimfjorden, "og sandsynligviis bringe mere Velstand derhen, end den tabte Fiskefangst, som det under alle Omstændigheder er høist problematisk at man vil erholde tilbage.